# REPUBLIKA HRVATSKA

OSNOVNA ŠKOLA „SRINJINE“

Bilaje 1, 21292 Srinjine

**Klasa: 400-01/20-09/01**

**Urbroj: 2181-66/02-20-1**

Srinjine, 27. kolovoza 2020.

# IZVJEŠĆE O REALIZACIJI

# GODIŠNJEG PLANA I PROGRAMA RADA OSNOVNE ŠKOLE SRINJINE ZA ŠKOLSKU GODINU 2019./2020.

1. IZVJEŠTAJ O RADU
	1. Opći podaci o OŠ „Srinjine“
	2. Uvjeti rada
	3. Struktura djelatnika škole
	4. Organizacija rada
		1. Kalendar rada škole
		2. Podaci o učenicima i razrednim odjelima
	5. Kulturno-javna djelatnost škole
	6. Zdravstveno-socijalna i ekološka zaštita učenika
	7. Stručno usavršavanje učitelja i stručnih suradnika
	8. Rad stručnih organa
		1. Rad Učiteljskog vijeća i Razrednih vijeća
		2. Rad Školskog odbora
		3. Rad Vijeća roditelja
		4. Rad stručno-pedagoške službe
		5. Rad administrativno-tehničkih službi
	9. Realizacija nastavnog plana i programa
		1. Pristup planiranju svih oblika odgojno-obrazovnog rada
		2. Realizacija plana i programa izborne nastave
		3. Rad i postignuća u dodatnom radu
		4. Dopunska nastava i rad s učenicima sa teškoćama
		5. Realizacija plana izvanučioničke nastave
		6. Rad i postignuća u izvannastavnim i izvanškolskim aktivnostima
	10. Prijedlog mjera za unapređenje rada OŠ „Srinjine“
2. OSTVARIVANJE FINANCIJSKOG PLANA
	1. Osnove sastavljanja
	2. Materijalna imovina
	3. Nematerijalna imovina
3. PRIJEDLOG KORIŠTENJA NEUTROŠENIH SREDSTAVA
4. IZVJEŠTAJ O RADU
	1. Opći podaci o OŠ „Srinjine“

|  |  |  |
| --- | --- | --- |
| **R.B.** | **OPĆI PODACI** | **OPIS** |
| 1. | Naziv škole  | **OSNOVNA ŠKOLA «SRINJINE»-Srinjine** |
| 2. | Šifra škole | **17-126-023** |
| 3. | Adresa | **Bilaje 1, 21292 Srinjine** |
| 4. | Mjesto | **SRINJINE** |
| 5. | Općina | **SPLIT** |
| 6. | Žiro račun  | **OTP D.D.****HR8824070001100578899** |
| 7. | Matični broj škole: | **312-92-50** |
| 8 | Telefon | **021 542-325** |
| 9. | Telefax | **021 542-326** |
| 10. | e-mail | **srinjine@os-srinjine.skole.hr.** |
| 11. | Broj učenika | **177 (šk. 2018./2019.), 173 (šk. 2019./2020.)** |
| 12. | Broj odjela | **11** |
| 13. | Broj zaposlenih | **31** |
| 14. | Vrsta škole | **Samostalna osnovna škola** |
| 15. | Podaci o osnivaču (naziv broj i datum akta o osnivanju) | **GRAD SPLIT** |
| 17. | Sjedište škole | **Srinjine** |
| 18. | Djelatnost škole | **Osnovno školsko obrazovanje** |
| 19. | Podaci o upisu u sudski registar (broj i datum rješenja) | **Tt-09/558-2 od 16.03. 2009.god.****MBS:060146637** |
| 20. | Ime i prezime ravnatelja ( v.d. ravnatelja ili privremenog rav.) | **Zrinka Mužinić Bikić, prof.** |
| 21. | OIB škole | **40792454328** |
|  |  |  |

* 1. Uvjeti rada

Osnivač Osnovne škole „Srinjine“ je Grad Split. OŠ „Srinjine“ je prigradska škola koju pohađaju učenici iz Srinjina i Sitnog Gornjeg (Sirotkovići) od prvog razreda i učenici s područja Tugara i Naklica od petog razreda.

Učenici su podijeljeni u 11 razrednih odjeljenja (4 odjeljenja razredne nastave i 7 odjeljenja predmetne nastave). Broj učenika u razrednim odjeljenjima u prosjeku iznosi 15 učenika, dok broj učenika u predmetnim odjeljenjima u prosjeku iznosi 18 učenika.

Broj učenika po odjeljenju omogućuje kvalitetan rad u razredu te mogućnost individualnog pristupa svakom pojedinom učeniku.

OŠ „Srinjine“ od školske godine 2008./2009. radi u jutarnjoj smjeni. Izuzetak je školska godina 2016./2017. kada je, zbog povećanja broja razrednih odjela, nastava je organizirana u dvije smjene. Nakon ili prije redovne nastave organizirana je izborna, dodatna i dopunska nastava te izvannastavne aktivnosti – rad istih definiran je Školskim kurikulumom.

Izražen je problem organizacije nastave tjelesne kulture koja se zbog nedostatka sportske dvorane odvija u adaptiranoj učionici.

Školska zgrada je preuređena i nadograđena početkom školske godine 2008./2009. u skladu s tada važećim pedagoškim standardima. Kroz iduće godine potrebno je raditi na održavanju postojeće infrastrukture kao i izgradnji sportske dvorane koja nam nedostaje za postizanje optimalnih uvjeta rada.

Tijekom šk. godine 2014./2015. pristupilo se opremanju učionica prijenosnim računalima i projektorima. Projekt opremanja se nastavio i u šk. godini 2015./2016. i 2016./2017. te su se stekli uvjeti uvođenja e-Dnevnika i osuvremenjivanja odgojno-obrazovnog procesa u školskoj godini 2017./2018. Nastavilo se s postepenim opremanjem i osuvremenjivanjem informatičke opreme te je do kraja 2019. godine nabavljen veći dio novih računala za informatičku učionicu, novi projektori i četiri pametne ploče. Postavljena su i dva računala za korištenje učenicima u školskoj knjižnici.

Okoliš škole, kao i školsko igralište se redovito održavaju i saniraju. Škola nema veliku zelenu površinu, pa je pažnja posvećena održavanju postojećih. Započeta je sanacija i priprema unajmljenog zemljišta za potrebe školskog vrta.

* 1. Struktura djelatnika škole

Struktura učiteljskog kadra u školskoj godini 2019./2020. u školi je sljedeća:

* četiri učitelja razredne nastave od prvog do četvrtog razreda – stručno
* dvije učiteljice hrvatskog jezika s punim radnim vremenom – stručno
* jedna učiteljica matematike s punim radnim vremenom – stručno
* jedna učiteljica matematike-fizike s punim radnim vremenom – stručno
* jedna učiteljica engleskog jezika s punim radnim vremenom – stručno
* jedna učiteljica povijesti-engleskog –puno radno vrijeme – stručno
* jedan učitelj povijesti- geografije s punim radnim vremenom – stručno
* jedna učiteljica biologije-kemije s punim radnim vremenom – stručno
* nepuno radno vrijeme uč. biol.-kemije - stručno
* nepuno radno vrijeme učitelj tehničke kulture – stručno
* nepuno radno vrijeme učitelj glazbene kulture – stručno
* jedna vjeroučiteljica s punim radnim vremenom - stručno
* jedna vjeroučiteljica s nepunim radnim vremenom – stručno
* puno radno vrijeme učitelja tjelesne kulture- stručno
* nepuno radno vrijeme učitelj likovne kulture – stručno
* dvije učiteljice talijanskog jezika (drugi strani jezik –izborna nastava) nepuno radno vrijeme - stručno
* jedna učiteljica informatike (izborna nastava) - nepuno radno vrijeme –stručno

Osim učiteljskog kadra u školi su zaposleni:

* ravnateljica škole – puno radno vrijeme
* stručni suradnik-pedagog – puno radno vrijeme
* stručni suradnik-psiholog – puno radno vrijeme, mjera pripravništva do prosinca 2020.
* stručni suradnik-knjižničar –pola radnog vremena
* tajnica – pola radnog vremena
* voditeljica računovodstva – pola radnog vremena
* kućni majstor – puno radno vrijeme
* dvije spremačice – puno radno vrijeme

**Napomena:**

Škola redovito (svaku šk. godinu do dvije) upućuje zahtjev Ministarstvu odgoja i obrazovanja za odobravanjem zapošljavanja stručnih suradnika psihologa i defektologa te nadopunom radnog vremena do punog radnog vremena za tajnika i računovođu.

* 1. **Organizacija rada**
		1. **Kalendar rada škole**

Početak nastave u školskoj godini 2019./20. bio je 9. rujna 2019. godine.

Zimski odmor učenika započeo je 24. prosinca 2019. i trajao do 6. siječnja 2020. godine.

Nastava u prvom polugodištu šk. godine 2019./2020. je završila 23.12.2019. 57. nastavnim danom.

Nastava u drugom polugodištu počela je 7. siječnja 2020. i trajala je do 26. lipnja 2020. Proljetni odmor za učenike počeo je 9. travnja 2020. i završio 13. travnja 2020. godine. Ukupno je odrađeno 175 nastavnih dana. U svim nastavnim predmetima broj sati redovne nastave je u potpunosti realiziran. Tijekom prvog polugodišta realiziran je manji broj nastavnih dana od planiranog zbog štrajka učitelja. Međutim, nastavni dani nadoknadili su se tijekom drugog polugodišta. Sredinom ožujka 2020. nastava se počinje odvijati online iz sigurnosnih razloga zbog pandemije korona virusa. Učenici razredne nastave vratili su se u učionice 25. svibnja 2020., dok su učenici predmetne nastave pratili online nastavu do kraja nastavne godine. Dopunska, dodatna nastava i izvannastavne aktivnosti nisu realizirane u potpunosti zbog prelaska na online nastavu.

* + 1. **Podaci o učenicima i razrednim odjelima**

|  |  |  |  |
| --- | --- | --- | --- |
| **šk.god. 2019./2020.**  | Razredna nastava | Predmetna nastava |  U K U P N O  |
| Učenika  | Odjela | Učenika | Odjela | Učenika | Odjela |
| Matična škola | 61 | 4 | 112 | 7 | 173 | 11 |
| UKUPNOUČENIKA | 61 | 4 | 112 | 7 | 173 | 11 |

Iz tablice je vidljivo da je prosječan broj učenika u razrednoj i predmetnoj nastavi za šk. god. šk. god. 2019./2020. bio 16-17 učenika. Toliki broj učenika po odjelima daje mogućnost učiteljima za kvalitetan rad, kao i individualni pristup svakom učeniku.

U peti razred dolazi svake školske godine jedan cijeli odjel učenika s područja Tugara-Naklica. To su učenici kojima je do četvrtog razreda matična škola OŠ «1.listopada 1942», Čišla.

Za učenike s područja Tugara – Naklica organiziran je prijevoz u školu školskim autobusom – prije i nakon redovne i izborne nastave. Usluge prijevoza u šk. godini 2019./2020. obavljao je Promet d.o.o., odabran od strane osnivača.

Za dio učenika iz zaseoka Sirotkovići (Sitno Gornje), također je organiziran prijevoz zbog udaljenosti veće od 3 km, a sukladno pedagoškom standardu.

* 1. **Kulturno-javna djelatnost škole**

U šk. godini 2019./2020. realizirane su sljedeće aktivnosti:

* Svečanost primanja učenika u prvi razred osnovne škole
* Europski dani sporta
* Sv. misa za početak školske godine, blagoslov
* Dan neovisnosti
* Dani kruha
* Dan jabuka
* Mjesec hrvatske knjige
* Dan sjećanja na Vukovar
* Mjesec borbe protiv ovisnosti
* Priredba za Božić
* Školska natjecanja
* Valentinovo
* Dan ružičastih majica
* Dan šarenih čarapa
* Dan sigurnijeg interneta
* Maskenbal
* Dani hrvatskoga jezika – online
* Svjetski dan knjige – online
* Uskrs – aktivnosti realizirane online
* Dan planeta Zemlje - online
* Dan sporta - online
* Dan grada Splita-sv. Dujam - online
* Dan škole – online
* Dan otvorenih vrata – nije realizirano iz sigurnosnih razloga
* Oproštaj osmaša - Prigodna priredba učenika osmih razreda, svečana podjela svjedodžbi – nije realizirano iz sigurnosnih razloga
	1. **Zdravstveno-socijalna i ekološka zaštita učenika**

Tijekom školske godine vodi se sustavna briga o zdravstvenoj zaštiti učenika OŠ „Srinjine“. Zaduženi školski liječnik je Dr. Helena Tokić. Redovito su se izvršili svi planirani sistematski pregledi i sva potrebna cijepljenja učenika.

CIJEPLJENJA:

1. razred DI-TE + POLIO MRP

6. razred HEPATITIS B – 3 doze (jedan dio učenika, od 2020./21. se više ne cijepi)

8. razred DI-TE-POLIO

8. razred - HPV

SISTEMATSKI PREGLEDI:

Pri upisu u 1. razred

5. razred

8. razred

KONTROLNI SISTEMATSKI PREGLEDI:

Sluha, vida, kralježnice (1., 3., 6., 7. razred)

Osim praktičnog rada liječnica je održala nekoliko predavanja za učenike s temama iz zdravstvenog odgoja (Teme: Pravilno pranje zubi po modelu 1. r, Pubertet 5. r, i Spolno prenosive bolesti, 8. r). Kao poticaj oralnoj higijeni i zaštiti zdravlja učenici 1. razreda su podijeljene Zubne putovnice.

U pogledu skrbi o socijalno-ugroženim učenicima, škola je roditelje izvijestila o pravu roditelja na besplatne marende, po više osnova, koje je financirao Grad Split. Također, škola je obavijestila roditelje o pravu na besplatan prijevoz učenika iz obitelji s troje i više djece koji primaju dječji doplatak. Ministarstvo odgoja i obrazovanja osiguralo je besplatne udžbenike za sve učenike, a Grad Split je osigurao većinu dopunskih obrazovnih materijala.

Za učenike predmetne nastave koji dolaze u školu s područja Tugara –Naklica organiziran je prijevoz učeničkim autobusom. Isto vrijedi i za učenike koji žive u Sitnom Gornjem.

Školska eko-sekcija je bila aktivna do odlaska na nastavu na daljinu. Učenici pod vodstvom učiteljice biologije održavali su do ožujka školski okoliš, sadili sezonsko raslinje i brinuli se o njemu tj. redovito ga zalijevali i okopavali.

Svake godine u vrijeme Božića organizira se akcija prikupljanja odjeće i ostalih materijalnih vrijednosti najpotrebnijim obiteljima. Učenici škole, također rado sudjeluju i u drugim humanitarnim akcijama. U školi djeluje i Školski volonterski klub koji za osnovni cilj ima brigu o najpotrebnijima.

* 1. **Stručno usavršavanje učitelja i stručnih suradnika**

Učitelji i stručni suradnici škole kao i ostali djelatnici redovito sudjeluju na stručnim skupovima i stručnim aktivima organiziranim u Splitu i Županiji. Zbog ograničenih sredstava posječenost stručnih skupova organiziranih izvan Splitsko-dalmatinske županije je u okviru financijskih mogućnosti škole, iako bi broj mogao biti znatno veći jer postoji veliki interes djelatnika za takvim vidom usavršavanja.

U školskoj godini 2019./2020. učitelji i stručni suradnicu su imali mogućnost stručnog usavršavanja u virtualnim učionicama Loomen koje je organiziralo MZO te putem organiziranih webinara.

U školi su redovito održavani stručni aktivi.

U školi djeluje 6 stručnih aktiva: Aktiv razredne nastave; Aktiv hrvatskog jezika i knjižničara; aktiv tjelesne i zdravstvene kulture, likovne kulture, tehničke kulture te glazbene kulture; Aktiv matematike, fizike i informatike; Aktiv geografije, povijesti i vjeronauka; Aktiv engleskog i talijanskog jezika.

Svi školski stručni aktivi imaju obvezu vođenja zapisnika kojeg predaju ravnateljici na uvid.

* 1. **Rad stručnih organa**
		1. **Rad Učiteljskog vijeća i Razrednih vijeća**

Sjednice Učiteljskog vijeća i Razrednih vijeća OŠ „Srinjine“ održavaju se redovito. Na njima sudjeluju članovi istih vijeća te raspravljaju o aktualnim problematikama. O radu Učiteljskog vijeća i Razrednih vijeća vode se pripadajući zapisnici.

**Sjednice Učiteljskog vijeća u šk. godini 2019./2020.:**

* Prva sjednica UV, 4.9.2019.
* Druga sjednica UV, 19.9.2019.
* Treća sjednica UV, 11.12.2019.
* Četvrta sjednica UV, 15.1.2020.
* Sastanak UV, 16.3.2020.
* Peta sjednica UV, 3.4.2020.
* Šesta sjednica UV, 17.6.2020.
* Sedma sjednica UV, 29.6.2020.
* Osma sjednica UV, 25.8.2020.

**Sjednice Razrednih vijeća u šk. godini 2019./2020.:**

* Razredno vijeće 1.a, 4.2.2020.
* Razredno vijeće 5.a, 5.b 19.9.2019.
* Razredno vijeće 6.a, 5.11.2019.
* Razredno vijeće 8.a, 21.2.2020.
* Razredno vijeće 8.b, 21.10.2019.
* Razredno vijeće 8.b, 4.11.2019.
* Razredno vijeće PN, 23.1.2020.
* Razredno vijeće PN, 7.4.2020.
* Razredno vijeće PN, 16.6.2020.
* Razredno vijeće PN, 25.6.2020.
* Razredno vijeće PN, 29.6.2020.
* Razredno vijeće RN, 24.1.2020.
* Razredno vijeće RN, 7.4.2020.
* Razredno vijeće RN, 22.5.2020.
* Razredno vijeće RN, 16.6.2020.
* Razredno vijeće RN, 25.6.2020.
* Razredno vijeće RN, 29.6.2020.
	+ 1. **Rad Školskog odbora**

Djelokrug rada i ovlasti Školskog odbora kao organa upravljanja školom proizlaze iz Zakona o odgoju i obrazovanju i Statuta škole. Broj sjednica Školskog odbora u tijeku školske godine ovisi o potrebama Škole.

U šk. godini 2019./2020. održane su ove sjednice Školskog odbora:

-23. sjednica Školskog odbora, 5. rujna 2019. godine;

-24. sjednica Školskog odbora, 19. rujna 2019. godine;

-25. el. sjednica Školskog odbora, 31. listopada 2019. godine;

-26. el. sjednica Školskog odbora, 14. studenog 2019. godine;

-27. sjednica Školskog odbora, 29. studenog 2019;

-28. sjednica Školskog odbora, 11. prosinca 2019. godine;

-29. el. sjednica Školskog odbora, 12. veljače 2020. godine;

-30. sjednica Školskog odbora, 26. veljače 2020. godine;

-31. el. sjednica Školskog odbora, 18. svibnja 2020. godine

-32. el. sjednica Školskog odbora, 01. srpnja 2020. godine.

* + 1. **Rad Vijeća roditelja**

Vijeće roditelja formira se na početku školske godine za tekuću godinu. Čine ga predstavnici roditelja svih razreda škole odabrani na prvom roditeljskom sastanku. Glavni zadatak Vijeća roditelja je briga za ostvarivanjem interesa učenika davanjem mišljenja i prijedloga te razmatranjem možebitnih postojećih problematika.

U šk. godini 2019./2020. održane su 3 sjednice Vijeća roditelja. Na sastancima se raspravljalo o temama vezanim za rad škole i suradnju škole i roditelja. Na trećem održanom sastanku se razgovaralo o organizaciji nastave u 2020./2021. školskoj godini, a sukladno epidemiološkim mjerama i preporukama MZO.

* + 1. **Rad stručno-pedagoške službe**

U OŠ „Srinjine“ u okviru rada stručno-pedagoške službe djeluju dvije odvojene službe: pedagog (na puno radno vrijeme) i stručni suradnik knjižničar (na pola radnog vremena). U prosincu 2018. godine, kroz mjeru pripravništva, na određeno vrijeme od godinu dana je zaposlena i stručna suradnica psihologinja.

Polazište rada stručnih suradnika je Godišnji plan i program rada za tekuću školsku godinu, kao i Školski kurikulum. Plan rada i program je u skladu sa okvirnim djelokrugom rada koji se redovito utvrđuje i unapređuje na pripadajućim Županijskim stručnim vijećima pedagoga, psihologa i knjižničara. U planiranju rada se vodilo računa o svim sastavnicama bitnim za funkcioniranje odgojno-obrazovne ustanove, ali i osobitostima i potrebama sredine u kojoj škola djeluje. Stručni suradnici svakodnevno sudjeluju u savjetodavnom radu s učenicima, roditeljima te kolegama po potrebi, posreduju u suradnji roditelja i učitelja ili učitelja i učenika, sudjeluju u radu stručnih vijeća škole, sudjeluju u planiranju i provođenju izvannastavnih aktivnosti te u radu Povjerenstava za organizaciju kulturno-javne i projektne djelatnosti škole. Rad stručnih službi nadzire ravnateljica, a iste redovito predaju iscrpna izvješća o radu u tekućoj godini.

* + 1. **Rad administrativno-tehničkih službi**

Do 2016. godine poslove tajnika i računovođe u našoj školi je obavljala jedna osoba. Odlaskom djelatnice u mirovinu, a temeljem suglasnosti dobivene od nadležnog Ministarstva na radno mjesto tajnice zaposlena je djelatnica na pola radnog vremena, dok je na radno mjesto voditeljice računovodstva zaposlena druga osoba, također na pola radnog vremena. Moramo istaknuti da je organizacija rada škole, osobito rada administrativnog osoblja sveobuhvatna te je zbog novosti u ustrojstvu rada tajnice i voditeljice računovodstva, često otežano izvršavanje svakodnevnih poslova iz tehničkih razloga te smo mišljenja da je školi neophodno imati barem jednu djelatnicu iz administrativne službe koja bi bila zaposlena na puno radno vrijeme.

U školi su zaposlene dvije spremačice koje vode brigu o izgledu školske zgrade i školskog dvorišta. Rad spremačica je tako organiziran da djelatnice naizmjenično koriste godišnji odmor čime se osigurava da je tijekom ljetnog odmora uvijek netko prisutan u školi. Osim spremačica, radu tehničke službe pomaže i kućni majstor zaposlen na puno radno vrijeme, koji redovito izvršava sve tekuće poslove iz njegova djelokruga rada.

* 1. **Realizacija nastavnog plana i programa**
		1. **Pristup planiranju svih oblika odgojno-obrazovnog rada**

Planovi i programi svih oblika nastave sastavni su dio Godišnjeg plana i programa škole. Plan i program rada škole na prijedlog ravnateljice svake godine usvaja Školski odbor. Godišnji plan i program rada i Kurikulum za šk. godinu 2019./2020. usvojen je na sjednici ŠO održanoj 19.9.2019.

Na početku školske godine učitelji na stručnim aktivima izrađuju nastavni plan i program za tekuću godinu te iste postave u e-Dnevnik gdje je dostupan i pedagoginji i ravnateljici, koje skrbe da se tijekom školske godine isti realiziraju prema predviđenom planu.

Učitelji su predali sve potrebne materijale za izradu Kurikuluma kao i Izvedbenog programa građanskog odgoja i obrazovanja za školsku godinu 2019./2020. Do kraja školske godine 2019./2020. godišnji plan i program je realiziran uz određena odstupanja s obzirom na iznenadnu situaciju izazvanu pandemijom korona virusa.

* + 1. **Realizacija plana i programa izborne nastave**

Vjeronauk je, kao izborni predmet, pohađalo 171/173 učenika škole, dva sata tjedno. U školi su bili zaposleni vjeroučiteljica na neodređeno puno radno vrijeme i vjeroučitelj na određeno nepuno radno vrijeme (ukupno 22 sata izborne nastave vjeronauka).

Od školske godine 2018./2019. informatika je obvezan predmet u petom i šestom razredu te je izborna nastava informatike ponuđena svim učenicima sedmog i osmog razreda (ukupno 8 sati izborne nastave informatike). Nastavu je pohađalo 111 učenika.

Na temelju preporuka nadležnog Ministarstva, učenicima je ranijih godina ponuđena mogućnost učenja drugog stranog jezika u sklopu izborne nastave. Većina učenika je između njemačkog i talijanskog jezika odabrala talijanski jezik. Ovu školsku godinu imali smo 5 formiranih skupina od IV- VIII razreda po dva sata tjedno (ukupno 10 sati talijanskog jezika). Nastavu je pohađao 61 učenik.

Izborna nastava osim vjeronauka, organizira se nakon redovne nastave.

Kako bi se svim učenicima škole omogućilo sudjelovanje u programu izborne nastave, škola organizira prijevoz učenika i nakon izborne nastave.

* + 1. **Rad i postignuća u dodatnom radu**

Svaku školsku godinu nastojimo poboljšati kvalitetu rada s najboljim učenicima kroz dodatnu nastavu. Obzirom da smo mala škola, nemamo veliki broj učenika koji se izrazito ističu u postignućima te nastojimo djeci koja pokazuju te sklonosti osigurati optimalne uvjete i razvoj kroz područja u kojima postižu najbolje rezultate.

U razrednoj nastavi organizirala se dodatna nastava iz matematike s učenicima od I. do IV. razreda, 1 sat tjedno - 4 učitelja.

U predmetnoj nastavi, dodatna nastava realizirana je u sljedećim nastavnim predmetima:

Hrvatski jezik - 2 sata tjedno

Engleski jezik - 3 sata tjedno

Talijanski jezik - 1 sat tjedno

Matematika - 3 sata tjedno

Kemija - 2 sata tjedno

Fizika - 0,5 sati tjedno

Kao jedan od pokazatelja rezultata rada na dodatnoj nastavi je i sudjelovanje učenika škole na školskim natjecanjima. Učenici naše škole su u velikoj konkurenciji postigli dobre rezultate, a u nekim predmetima bili iznimno uspješni te se svojim znanjem, a pod vodstvom mentora, plasirali na županijsku razinu natjecanja. Iz geografije su na županijsko natjecanje pozvani dvojica učenika, iz povijesti jedan učenik Marin Mandić, iz hrvatskog jezika na županijsko natjecanje prošlo je troje učenika, iz kemije jedan, iz matematike na županijskom natjecanju sudjelovalo je dvoje učenika, iz informatike je osam učenika pozvano na županijsko, od kojih je sedam sudjelovalo. Još se nisu održala sva županijska natjecanja iz sigurnosnih razloga zbog pandemije.

Državna smotra učeničkih zadruga se ove godine nije održala.

* + 1. **Dopunska nastava i rad s učenicima sa teškoćama**

U šk. godini 2019./2020 jedan učenik u predmetnoj se školovao po prilagođenom programu, a osam učenika predmetne nastave nastavu je pohađalo po individualiziranom pristupu. Dvoje učenika u razrednoj nastavi nastavu je pohađalo po individualiziranom pristupu, od toga jedan učenik uz pomoć asistetna u nastavi. Sedam učenika je zbog zdravstvenih teškoća ili otežanih okolnosti školovanja bilo u postupku pedagoškog praćenja.

Sa spomenutim učenicima se kontinuirano radi kroz redovnu i dopunsku nastavu koja se organizira po potrebi u nastavnim predmetima u kojima se pokaže da učenici imaju teškoća u savladavanju gradiva.

Dopunska nastava organizirala se u sljedećim nastavnim predmetima:

Matematika, hrvatski jezik / RN - 4 sata tjedno

Hrvatski jezik - 3 sata tjedno

Engleski jezik – 4 sata tjedno

Matematika - 4 sata tjedno

Kemija – 3 sata tjedno

Fizika – 0,5 sati tjedno

* + 1. **Realizacija plana izvanučioničke nastave**

Izvanučionička nastava planira se školskim kurikulumom na početku šk. godine za tekuću godinu. Ovaj oblik nastave se uspješnije provodi u razrednoj nastavi jer nam udaljenost škole od mjesta odvijanja predviđenih događaja, tehnički onemogućuju učestalije provođenje izvanučioničke nastave u višim razredima. Ipak, učenici naše škole sudjeluju u kazališnim i kino predstavama, posjećuju muzeje i galerije, sudjeluju na kulturno-javnim gostovanjima, realiziraju razne oblike terenskih nastava kao i nastavu u prirodi i sl. Sve troškove ovih oblika nastave snose roditelji učenika stoga se ona i ne može organizirati u većem obimu.

U ovoj školskoj godini učenici razredne nastave realizirali su sljedeću izvanučioničku nastavu:

* Obiljžavanje Europskog sportskog školskog dana na Rivi u Splitu – 27.09.2019.
* Obiježavanje Dana kruha i zahvalnosti plodovima zemlje- Gašpina mlinica u Solinu – 31.10.2019.
* Posjet Gradskom kazalištu lutaka – 23.01.2020.
* Obilazak Dioklecijanove palače u Splitu – 12.02.2020.
* Posjet Muzeju grada Splita – 12.02.2020.
* Posjet Školskom prometnom poligonu u Splitu – 18.02.2020.

Ostatak izvanučioničke nastave planirane Školskim kurikulumom nije realiziran zbog odvijanja nastave na daljinu iz sigurnosnih razloga.

U predmetnoj nastavi učenici 5. razreda realizirali su posjet kazalištu/kinu/knjižnici, a učenici 8. razreda posjetili su Vukovar i CISOK. Ostatak planirane izvanučioničke nastave se nije realizirao.

* + 1. **Rad i postignuća u izvannastavnim i izvanškolskim aktivnostima**

U školskoj godini 2019./20. u školi su realizirane sljedeće izvannastavne aktivnosti:

* Plesna skupina
* Likovno-kreativna skupina
* Bajkaonica)
* Dramska grupa
* Mali informatičari
* Dabar
* Dramsko-recitatorska skupina
* Novinarska skupina
* Biblijska grupa
* Mladi geografi
* Povijesna grupa
* Učenička zadruga
* Mladi vrtlari
* Foto grupa
* Zbor
* Glazbeni istraživači
* Mali kuhari – u sklopu rada zadruge
* Eko-etno grupa - u sklopu rada zadruge
* Nogomet, odbojka
* Školski sportski klub
* Mladi knjižničari, super čitači
* Volonterski klub
* Mali znanstvenici
* Bistrići

Vještine usvojene u radu navedenih grupa učenici redovito pokazuju i dokazuju na školskim priredbama i svečanostima, kao i projektnim aktivnostima škole. U školskoj godini 2019./2020. organizirana je online priredba povodom Dana škole, odnosno učenici su pripremili video materijale koji su potom, uz suglasnost roditelja objavljeni na You tube kanalu i web stranici škole.

Izrazitu aktivnost pokazuje školska zadruga - Poljička zadruga, koja redovito sudjeluje na županijskim i državnim smotrama te na prigodnim sajmovima, prezentirajući rad zadruge, ali i sveobuhvatni rad škole. Sve izvannastavne aktivnosti održavane su po planu do prelaska na nastavu na daljinu.

* 1. **Prijedlog mjera za unaprjeđenje rada OŠ „Srinjine“**

U planu je izgradnja školske sportske dvorane u skladu s Pedagoškim standardom i stavom Gradskog poglavarstva da se za sve škole u Splitu izgradi sportska dvorana. U Srinjinama će postupak biti otežan jer potrebno zemljište nije u vlasništvu škole. U realizaciji ovog Plana škola očekuje pomoć od Grada, Mjesnog odbora Srinjine i Školskog odbora, a sve s ciljem unapređenja sportskih aktivnosti u školi, omogućivanja većeg broja izvanškolskih aktivnosti za učenike škole kao i prostora za održavanje javno-kulturnih događanja

Također postoji problem parkirnih mjesta za učitelje i djelatnike škole koji su se do sada parkirali u desnoj kolničkoj traci, na cesti koja je prilazna cesta zgradi Škole, a s koje se nalazi izravni ulaz u dvorište škole. Do sada nije bilo poteškoća u odvijanju normalnog toka prometa i kretanja pješaka, kao ni ugrožavanja sigurnosti drugih sudionika u prometu (osobito naših učenika). Ipak, upozoreni smo od strane komunalnog redara da ne smijemo parkirati vozila na tim mjestima. Kako bi se našlo adekvatno rješenje za sigurnost djece i djelatnika u prometu, obratili smo se dopisom Upravnom odjelu za komunalno redarstvo Grada Splita te pročelnici Službe za obrazovanje i znanost Grada Splita te se nadamo skorom i primjerenom rješenje problema.

Uključivanjem novih učenika i djelatnika u rad Učeničke zadruge te razvijanjem svijesti o posebnosti mjesta djelovanjem naše škole Provođenje projekata i prezentacija rada škole - Dan otvorenih vrata, sudjelovanjem na županijskim i državnim smotrama te suradnjom s okolnim udrugama i muzejima nastaviti poticati očuvanje kulturne baštine i prezentirati osobitosti škole kroz originalne proizvode na sajmovima i raznim izlaganjima.

Niz godina Škola podnosi Zahtjeve MZO za odobrenjem novih radnih mjesta – stručnog suradnika psihologa i dopuna radnog vremena za administrativno osoblje. Od iznimnog je značaja odobravanje ovih Zahtjeva radi unapređenja rada škole te će se uputiti novi zahtjevi prema MZO.

Obogaćivanjem sadržaja izvannastavnih aktivnosti i pojačavanjem dodatne nastave te djelovanjem Tima za darovite učenike raditi na otkrivanju učenika koji su daroviti i imaju afinitet prema nekom području suradnja sa predmetnim učiteljima te na usmjeravanju istih u radu. Kontinuirano se radi i na osiguravanju dodatnih nastavnih sredstava i pomagala u radu.

1. **OSTVARENJE FINANCIJSKOG PLANA ZA 2019. GODINU**

**1. Osnove sastavljanja**

Financijski izvještaji sastavljeni su sukladno odredbama *Godišnjeg izvještaja o poslovanju, propisanog u Službenom glasniku Grada Splita 46/15.*

**2. Zakonske i druge podloge na kojima se zasniva program rada škole**

 - Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 90/11, 5/12, 16/12, 86/12, 126/12, 94/13 i 152/14, 07/17 i 68/18. )

-Zakon o ustanovama (NN 76/93, 29/97, 47/99 i 35/08)

- Zakon o proračunu (NN 87/08, 136/12 i 15/15) , Pravilnik o proračunskim klasifikacijama (NN 26/10, 120/13) i Pravilnik o proračunskom računovodstvu i računskom planu (NN 114/10 , 31/11 i 124/14, 115/15, 87/16, 3/18 i 126/19).

**3. Nematerijalna imovina**

Prilikom nabave sredstva dugotrajne nematerijalne imovine se evidentira u visini troškova nabave umanjena za diskonta i rabate, a po uvećanju za zavisne troškove koji su nastali radi stavljanja sredstva u upotrebu.

**4. Materijalna imovina**

Materijalna imovina, izuzev zemljišta, iskazuje se po trošku nabave umanjenom za akumuliranu amortizaciju i trajna umanjenja vrijednosti.

Popravci i održavanja nekretnina, postrojenja i opreme priznaju se kao rashodi razdoblja u kojem su nastali.

Amortizacija se knjiži kao trošak razdoblja, a obračunava se pravocrtnom metodom tijekom očekivanog korisnog vijeka trajanja imovine. Očekivani je korisni vijek trajanja prema oblicima imovine sljedeći:

Građevinski objekti i postrojenja 5 do 60 godina

Oprema 4 do 15 godina

Ostala dugotrajna imovina 10 godina

Korisni vijek trajanja, metoda amortizacije i ostatak vrijednosti preispituju se na kraju svake poslovne godine i ukoliko se očekivanja razlikuju od prethodnih procjena, promjene se priznaju kao promjene u računovodstvenim procjenama.

Amortizacija ostale imovine obračunava se za svako pojedinačno sredstvo prema linearnoj metodi po stopama prikladnim za otpis nabavne vrijednosti kroz procijenjeni korisni vijek trajanja imovine.

Stavke nekretnina, postrojenja i opreme koje su rashodovane ili prodane isključene su iz bilance zajedno sa pripadajućom akumuliranom amortizacijom. Zalihe sitnog inventara jednokratno se otpisuju prilikom stavljanja u upotrebu

**5.Izvori sredstva za financiranje rada škole su:**

**-** Državni proračun za financiranje rashoda za zaposlene

-Regionalni proračun za materijalne troškove poslovanja te održavanje i nabavu nefinancijske imovine

-Vlastiti prihodi od iznajmljivanja prostora, za provedbu dodatnih aktivnosti škole prema planu i programu rada.

**Prihodi iz državnog proračuna**

Prihodi od MZOS…………3.255.917,00

Rashodi izvor MZOS ……. 3.255 917,00

Prihodi iz državnog proračuna su u iskorišteni za rashode zaposlenika koji uključuju plaće, troškove prijevoza i ostale rashode za zaposlene kao jubilarne nagrade i darove te nabavku lektire.

**Prihodi od Grada**

Prihodi od Grada Splita……………. 484.992,00

Rashodi izvor financiranja Grad…… 484.992,00

Prihodi od Grada Splita se sastoji od općih troškova prema opsegu djelatnosti, dio za energente, tekuće i investicijsko održavanje, dio za nabavku školske lektire, dio za pomoćnike u nastavi .

**Vlastita djelatnost**

Prihodi od zakupa i iznajmljivanja prostora……..2.300,00

Rashodi izvor financiranja vlastita djelatnost……2.300,00

Vlastite prihode čine prihodi od iznajmljivanja školskog prostora.

Od dijela vlastitih prihoda škola je dio utrošila za nabavku potrebnih sredstava za redovno poslovanje.

 Ravnateljica:

Zrinka Mužinić Bikić